[pic] | EVROPSKA KOMISIJA |

Bruselj, 10.11.2010

COM(2010) 655 konč.

POROČILO KOMISIJEEVROPSKEMU PARLAMENTU, SVETU IN EVROPSKEMU EKONOMSKO-SOCIALNEMU ODBORU

Spremljanje emisij CO 2 iz novih osebnih avtomobilov v EU: podatki za leto 2009

POROČILO KOMISIJEEVROPSKEMU PARLAMENTU, SVETU IN EVROPSKEMU EKONOMSKO-SOCIALNEMU ODBORU

Spremljanje emisij CO 2 iz novih osebnih avtomobilov v EU: podatki za leto 2009

1. UVOD

V skladu s členom 9 Odločbe (ES) 1753/2000[1] Komisija Evropskemu parlamentu in Svetu predloži letna poročila na podlagi podatkov o spremljanju in nadzoru, ki jih prejme od držav članic. To poročilo zadeva podatke o spremljanju in nadzoru za leto 2009.

Leta 2010 je bilo poročanje na podlagi Odločbe (ES) 1753/2000 zamenjano s spremljanjem in poročanjem na podlagi Uredbe (ES) št. 443/2009[2], ker je bila navedena odločba razveljavljena z navedeno uredbo.

2. TRENDI PRI NOVIH OSEBNIH AVTOMOBILIH

2.1. Kakovost in obdelava podatkov

Vse države članice so posredovale podatke o registracijah novih osebnih avtomobilov za leto 2009. Za nekatere države članice je bilo treba ponovno ročno obdelati podatke, ker so navedle druge vrste goriva, kot so bile dogovorjene, obravnavale neznana vozila, uporabile korekcijski faktor in zaradi drugih neskladnosti podatkov. Ti problemi so bili obravnavani med ocenjevanjem podatkov in uspešno rešeni brez večjih izgub podatkov. Pri analizi časovnih vrst je potrebna previdnost, ker vse države članice EU niso vključene za vsa leta, kar je razvidno iz preglednic v oddelku 3. Kljub zelo velikim prizadevanjem za predstavitev doslednih vrst se zaradi izboljšav metodologije in spremljanja lahko pojavijo nekatere prekinitve v trendih.

V primerjavi s poročili iz prejšnjih let se zbirni podatki v tem poročilu nanašajo na vsa goriva (predhodno so se sporočali samo podatki v zvezi z bencinom in nafto) in v nasprotju s prejšnjimi poročili številke za emisije CO2 niso popravljene za 0,7 %. Ta popravek za 0,7 % se je uporabljal pri ocenjevanju napredka združenj proizvajalcev ACEA (Evropsko združenje proizvajalcev avtomobilov), JAMA (Japonsko združenje proizvajalcev avtomobilov) in KAMA (Korejsko združenje proizvajalcev avtomobilov), da bi se izravnala sprememba v preskusnem postopku, ki je bila opravljena potem, ko so ta združenja sprejela prostovoljno zavezo[3]. Te zaveze so zdaj nadomestili cilji iz Uredbe (ES) št. 443/2009. Da bi ohranili strukturo predhodnih poročil, so podatki združenj proizvajalcev avtomobilov še vedno navedeni.

Podatki za vozila na alternativna goriva (alternative fuel vehicle – AFV) so zaradi povečanega deleža na trgu in izboljšane kakovosti podatkov že drugič vključena v poročilo o spremljanju. To zajema vozila z naslednjimi kategorijami goriva: utekočinjeni naftni plin (LPG – Liquefied Petroleum Gas), zemeljski plin (NG – Natural Gas), elektrika, vodik, dvojno gorivo, bencin-bioetanol, bencin-LPG, bencin-NG in vozila iz kategorije drugo.

2.2. Povprečne emisije CO 2 iz novih osebnih avtomobilov

Povprečne specifične emisije CO2 iz novih osebnih avtomobilov, registriranih v Evropski uniji, so leta 2009 znašale 145,7 gCO2/km. To pomeni znižanje za 5,1 % ali 7,9 gCO2/km v primerjavi s predhodnim letom (leta 2008 153,6 gCO2/km), kar je največje relativno znižanje specifičnih emisij od začetka sistema spremljanja in nadzora. Del tega znižanja je lahko posledica finančne in gospodarske krize ter programov za razgradnjo, ki so se izvajali v več državah članicah. Podatki kažejo tudi nekolikšno zmanjšanje voznega parka, saj so se povprečna moč motorja, masa vozil in prostornina motorja leta 2009 nekoliko zmanjšali. Rezultati vozil na dizelski pogon so se leta 2009 izboljšali za skoraj 6 gramov, vozil na bencinski pogon za skoraj 9 gramov, vozil na alternativna goriva pa za dobrih 11 gramov. Razlika med novimi dizelskimi in bencinskimi vozili se je zmanjšala za približno 2,3 grama. Omeniti je treba, da je pred desetimi leti razlika med novimi bencinskimi in dizelskimi vozili znašala več kot 17 gramov.

Delež novih bencinskih avtomobilov je leta 2009 presegel delež novih dizelskih vozil. Delež vozil na alternativna goriva se je leta 2009 znatno povečal. Glavni razlog za to je povečanje števila registracij vozil na bencin-LPG v Italiji, ki predstavljajo 92,8 % vseh novih osebnih avtomobilov na bencin-LPG, registriranih v EU27.

Preglednica 1: Povprečne emisije CO2 iz novih osebnih avtomobilov glede na gorivo (EU27)

Vsa goriva | 1 347 | 1 356 | 1 372 | 1 379 | 1 373 | 1 337 |

Bencin | 1 237 | 1 235 | 1 238 | 1 235 | 1 228 | 1 206 |

Dizelsko gorivo | 1 463 | 1 479 | 1 501 | 1 510 | 1 508 | 1 498 |

Alternativna goriva | 1 415 | 1 404 | 1 392 | 1 271 | 1 237 | 1 169 |

2.4. Podatki o spremljanju in nadzoru po združenjih

Zaradi ohranitve strukture predhodnih poročil so podatki v tem oddelku predstavljeni po združenjih proizvajalcev avtomobilov. Leta 2009 so se emisije CO2 iz novih osebnih avtomobilov zmanjšale v vseh združenjih. V primerjavi z letom 2008 je združenje ACEA zmanjšalo svoje povprečne emisije za 7,3 grama, združenje JAMA za 11,2 grama, združenje KAMA za 9,7 grama, drugi proizvajalci pa v povprečju za 18,4 grama. Povprečne emisije iz novih osebnih avtomobilov v leta 2009 so bile pri združenjih KAMA in JAMA nižje kot pri združenju ACEA, medtem ko je bilo stanje leta 2007 obratno.

Preglednica 7: Povprečne emisije CO2 iz novih osebnih avtomobilov po združenjih

VOLKSWAGEN | 1 396 | 131 | 150.7 | 1 595 889 |

FORD | 1 268 | 125 | 139.7 | 1 249 195 |

FIAT | 1 134 | 119 | 130.1 | 1 206 362 |

RENAULT | 1 308 | 127 | 137.7 | 1 079 984 |

PEUGEOT | 1 292 | 126 | 133.6 | 966 013 |

CITROEN | 1 328 | 128 | 137.9 | 850 753 |

OPEL | 1 329 | 128 | 147.6 | 802 686 |

TOYOTA | 1 277 | 126 | 131.7 | 691 518 |

BMW | 1 526 | 137 | 151.2 | 680 768 |

DAIMLER | 1 487 | 135 | 166.8 | 666 341 |

AUDI | 1 605 | 141 | 160.2 | 586 764 |

SKODA | 1 266 | 125 | 147.9 | 446 671 |

NISSAN | 1 348 | 129 | 154.3 | 359 094 |

HYUNDAI | 1 245 | 124 | 137.8 | 322 432 |

SEAT | 1 253 | 125 | 140.1 | 307 811 |

KIA | 1 384 | 131 | 145.9 | 240 986 |

VAUXHALL | 1 321 | 128 | 151.9 | 233 400 |

HONDA | 1 354 | 129 | 147.3 | 231 810 |

DACIA | 1 182 | 121 | 151.9 | 226 618 |

MAZDA | 1 251 | 124 | 149.5 | 199 299 |

Med vsemi proizvajalci, ki so leta 2009 registrirali več kot 10 000 vozil v Evropski uniji, eden že v celoti izpolnjuje cilj, določen za leto 2015:MARUTI (povprečna masa: 932 kg, cilj za specifične emisije: 110 gCO2/km, povprečne specifične emisije leta 2009: 104 gCO2/km, število registracij leta 2009: 14 095).

[1] Odločba (ES) 1753/2000 Evropskega parlamenta in Sveta o vzpostavljanju sistema za spremljanje in nadzor povprečnih specifičnih emisij CO2 iz novih osebnih vozil, UL L 202, 10.8.2000.

[2] Uredba (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile, UL L 140, 5.6.2009.

[3] Več informacij v zvezi s 0,7-odstotnim popravkom je na voljo v COM(2002) 693 konč. in COM(2004) 78 konč.

[4]

EU15 zajema Avstrijo, Belgijo, Dansko, Finsko, Francijo, Grčijo, Irsko, Italijo, Luksemburg, Nemčijo, Nizozemsko, Portugalsko, Španijo, Švedsko in Združeno kraljestvo (brez Severne Irske).

EU10 zajema Ciper, Češko, Estonijo, Latvijo, Litvo, Madžarsko, Malto, Poljsko, Slovaško in Slovenijo.

EU12 zajema EU10, Romunijo in Bolgarijo.

EU25 zajema EU15 in EU10.

EU27 zajema EU15 in EU12.

[5] „Drugo“ zajema neopredeljene nove osebne avtomobile (vozila, za katera države članice niso pravilno sporočile zahtevanih informacij).

[6] Skupno število registracij novih osebnih avtomobilov, ki je bilo zajeto v poročanje držav članic EU.

[7] http://ec.europa.eu/environment/air/transport/co2/co2_monitoring.htm.

[8] Cilji za specifične emisije na podlagi formule iz Priloge I k Uredbi (ES) št. 443/2009.